ROMÂNIA                                                                                                SE APROBĂ

JUDEŢUL TIMIŞ                                                                                        PRIMAR, 

MUNICIPIUL TIMIŞOARA                                               DR. ING. GHEORGHE CIUHANDU
PRIMĂRIA

DIRECŢIA EDILITARĂ
SERVICIUL SALUBRIZARE
SC2007- 16637/20.07.2007
REFERAT
Prin Hotărârea Consiliului Local al municipiului Timişoara nr.71 din data de 27.03.2007, s-a aprobat  trecerea unor suprafeţe de teren din domeniul public al municipiului Timişoara  în domeniul privat al acestuia, pentru realizarea unei platforme tehnologice de gestionare a deşeurilor, astfel:

a) parcela cu nr. topo 694/1/1;694/1/2;695/1/1;695/1/2/4 înscrisă în CF. nr. 3865 - Chişoda  cu suprafaţa de 25.000 mp, domeniul privat al municipiului Timişoara  pentru realizarea staţiei de sortare a deşeurilor reciclabile, investiţie care se realizează de către SC RETIM SA, conform contractului de concesiune nr. 15414/2006;
b) parcela cu nr. topo 694/1/1;694/1/2;695/1/1;695/1/2/3 înscrisă în CF. nr. 3865 - Chişoda cu suprafaţa de 27.354 mp, domeniul privat al municipiului Timişoara  pentru realizarea staţiei de transfer a deşeurilor nepericuloase care se vor transporta la depozitul de deşeuri amplasat pe teritoriul comunei Ghizela – Şanoviţa;
c) parcela cu nr. topo 694/1/1;694/1/2;695/1/1;695/1/2/1 înscrisă în CF. nr. 3865 - Chişoda cu suprafaţa de 30.000 mp, domeniul privat al municipiului Timişoara  pentru realizarea unei staţii de reciclare a deşeurilor din construcţii şi demolări şi a unui spaţiu pentru depozitarea autovehiculelor abandonate şi fără stăpân din municipiul Timişoara;

d) parcela cu nr. topo 694/1/1;694/1/2;695/1/1;695/1/2/2 înscrisă în CF. nr. 3865 - Chişoda cu suprafaţa de 20.000 mp, domeniul privat al municipiului Timişoara  pentru realizarea altor facilităţi necesare gestionării deşeurilor generate în municipiul Timişoara.  
Parcelele respective au fost înscrise înainte de dezmembrare în CF nr. 3865, Chişoda, iar după dezmembrare în CF nr. 8442, Chişoda, conform documentaţiilor întocmite de SC EFICIENT SA:  

· proiect nr. 4032/a/2007- Documentaţie tehnică de alipire parcele cu nr. top 694/1/1;694/1/2;695/1/1;695/1/2 Timişoara;
· proiect nr. 4032/b/2007 – Documentaţie tehnică de dezlipire parcela cu nr. top 694/1/1;694/1/2;695/1/1;695/1/2 Calea Şagului.
Având în vedere necesitatea şi urgenţa amenajării unui spaţiu în vederea depozitării autovehiculelor abandonate şi fără stăpân de pe domeniul public din municipiul Timişoara, care împiedică circulaţia şi efectuarea lucrărilor manuale şi mecanice de salubrizare,
Propunem:

a) trecerea din domeniul privat al municipiului Timişoara în domeniul public al municipiului Timişoara, în baza art. 8 din Legea nr. 213/1998 privind proprietatea publică şi regimul juridic al acesteia, a parcelei cu nr. top. 694/1/1;694/1/2;695/1/1;695/1/2/1  în suprafaţă de 30.000 mp, înscrise în CF nr. 8442 Chişoda;
b) concesionarea prin atribuire directă, pe o perioadă de 49 ani, a parcelei cu nr. top. 694/1/1;694/1/2;695/1/1;695/1/2/1 înscrisă în CF. nr. 8442 - Chişoda cu suprafaţa de 30.000 mp, domeniul public al municipiului Timişoara, către SC ADMINISTRAREA DOMENIULUI PUBLIC SA,  pentru depozitarea autovehiculelor abandonate şi fără stăpân de pe raza municipiului Timişoara;
c) se stabileşte o redevenţă, pentru SC ADMINISTRAREA DOMENIULUI PUBLIC SA, în procent de 1,5%/an, din valoarea facturată a vehiculelor predate la unităţile de colectare şi valorificare a deşeurilor. 

